( 62 ) 
IX 
La Gouvernante Marie de Hongrie aux évêques 
Du 17 janvier 1545. 
Minute, inédit. — Audience, liasse 18. 
Mon cousin, pour ce que les perverses et dampnables sectes des héréticques 
s’augmentent et pullulent journellement de plus en plus ès pais de pardeça, 
et que trouvons par expérience cela procéder en partie par la négligence, non- 
challanceet petit debvoir que font les officiaulx des évesques de s’enquérir de 
la vie et conduite d’aucuns curez, prebstres, religieulx et aultres gens d’église, 
escolaslres et leurs suppostz, dont leur appartient la cognoissance, lesquelz 
seroyent entachez desd tes sectes, je n’ay voulu délaisser vous en advenir, afin 
que doresenavant faites faire par voz officiaulx meilleur debvoir et dilligence 
pour parvenir à la cognoissance de ceulx qui sont entachez ou suspectez desd. 
sectes, et mesmement de prendre songneulx regard sur la vie et conduite des 
curez, maistres d’escole et aultres, et je ordonnera}' à tous mes officiers de 
aussi faire leur debvoir conforme aux lettres de placcart sur ce décernées, la 
publication desquelles se debvra renouveller de six mois en six mois 1 pour 
meilleure observance et entretènement d’icelles. A tant, etc. 
Du xvn e jour de janvier 1544 2 . 
A mon cousin l’évesque et duc de Cambray et conte de Cambrésis 3 . 
A mou cousin l’évesque de Tournay 4 , etc. 
X. 
La Gouvernante au président du conseil de Flandre. 
Du 20 janvier 1545. 
Minute, inédit. — Audience, liasse 18. 
Marie, etc. 
Très chier et bien amé, pour ce que l’empereur, monseigneur et frère, 
veult et entend que, avec le conseiller maislre Charles de Thisnacq, qui s’en 
1 A la S l -Jean et à la fête de Noël. 
^ 1545, N. S. 
3 Robert de Croy. 
4 Charles de Croy. 
